অধ্যাপক নামদেব সিংহ

অধ্যাপক নামদেব সিংহ বিষ্ণুপ্রিয়া মণিপুরী জাতর নাঙজাদা শিক্ষাবিদ আগো। গিরকে বিষ্ণুপ্রিয়া মণিপুরীর ইতিহাস গবেষণাৎ গুরুত্বপূর্ণ অবদান থয়া গেসেগা। গিরকর লেংকরা গ্রন্থ ' History Of Manipur', বিষ্ণুপ্রিয়া মণিপুরি জাতর ইতিহাস ভাষা সংস্কৃতির লগে মণিপুর রাজ্যর ইতিহাসর প্রচলিত গবেষণা পদ্ধতিত্ত তঙাল মাত্রার গবেষণা বারো প্রামাণ্য দলিল আহান। 

গিরকর জরম ভারতর আসাম রাজ্যে, ১৯৪০ ইংরেজী সালে। 

কর্মজীবন
আসামর ডিমা হাসাউ জেলার হাফলং সরকারি কলেজর ইতিহাস বিভাগে গিরক অধ্যাপনার দ্বায়িত্ব পালন করেসিল বারো অবসর লুয়াসিল। কলেজের বাগাদেনার আগে গিরব আসাম পুলিশর দ্বায়িত্বপূর্ণ পদফামে আাসিল। পিসেদে শিক্ষানুরাগর কারণে ঔপেইত্ত পদত্যাগ করিয়া বড়বেকারা ইাইস্কুলর (জিরিবাম, মণিপুর) প্রতিষ্ঠাতা শিক্ষক আগ অয়া দ্বায়িত্ব পালন করল। গিরক হাফলং সরকারর এনসিসি কমান্ডিং অফিসার আগৌ আসিল। 

অবদান
ছাত্রজীবনেত্ত গিরকে সমাজর কামে সক্রিয়ভাবে য়ৌওসিল। অধ্যাপক নামদেব সিংহ, সতীর্থ ডঃ কালীপ্রসাদ সিংহ বারো কলেজর আরতাউ মারুপ মাসাঙর লগে তিলয়া নিখিল বিষ্ণুপ্রিয়া মণিপুরী ছাত্র ইউনিয়ন প্রতিষ্ঠা করেসিলা। গিরক বিষ্ণুপ্রিয়া মণিপুরী পাঠ্যপুস্তক প্রযোজনা কমিটির চেয়ারম্যান পদফামেউ আসিল। 

২৩ জুলাই, ২০২২ সালে গিরক দৌর খয়া পেইল।

থাক:বিষ্ণুপ্রিয়া মণিপুরী সাহিত্যিক